भागलपुर. अगर आप सोच रहे हैं कि बिहार में वीभत्स वारदातों का दौर खत्म हो गया तो ठहरिए। एसटीएफ और पटना पुलिस ने संयुक्त अभियान को चकमा देकर भाग निकला शातिर जुगवा की आपराधिक पृष्ठभूमि से आपको रू-ब-रू कराते हैं।
अपहरण के बाद फिरौती नहीं मिलने पर जुगवा अपने शिकार को बेहद वीभत्स तरीके से मारता था। हत्या के बाद शव के कई टुकड़े कर लकड़ी के बॉक्स में जमा कर देता था। जुगवा के निर्ममता की दास्तान उसके खंडहर नुमा विशाल आशियाने की दीवारें खुद सुना रही हैं। कोई ऐसी दीवार नहीं है जहां खून न लगा हो।
बरियारपुर से शुरू की अपराध की कहानी
जुगवा ने मुंगेर के बरियारपुर से अपराध की कहानी शुरू की। जब पुलिस ने वहां दबिश दी तो उसने 2010 में अपने ननिहाल सबौर के लैलख गांव को ठिकाना बना लिया। उसने लैलख में भी काफी आतंक मचाया। उसपर गांव के एक युवक की हत्या का आरोप लगा। इसके बाद गांव के लोगों ने उसे खदेड़ दिया, लेकिन आज भी लैलख के लोग उसका नाम सुनते ही सिहर उठते हैं। भागलपुर पुलिस ने उसपर 50 हजार का इनाम घोषित कर रखा है।
घर में बनाया था टॉर्चर रूम
गांव के बाहरी छोर पर जुगवा ने करीब एक करोड़ रुपए की लागत से आलीशान घर बनाया है। ट्रेन से लूटी संपत्ति को वह उसी घर में रखता था। घर में उसने एक हॉल और एक बॉक्स बनवाया है। हॉल में कोई खिड़की नहीं है। ग्रामीणों के अनुसार जुगवा लोगों का अपहरण कर लोगों को इसी हॉल में बंद कर देता था। उसके कई लोगों की हत्या भी इस हॉल में की थी। उस हॉल की दीवार खून से सनी है। अपहृत को काटकर उसकी लाश को बोरे में बंद कर घर में बने बॉक्स में रख देता था। गांव में अगर किसी से झगड़ा होता था तो उसे भी उसी हॉल में बंद कर पीटता था।
खौफ से 45 परिवार कर चुके हैं पलायन
जुगवा के खौफ का अंदाजा इसी से लगाया जा सकता है कि 45 परिवार दहशत के मारे गांव छोड़कर चले गए। मुखिया तक को दूसरे गांव में शरण लेनी पड़ी। उसकी दरिंदगी की शिकार महिलाएं भी हुईं थी। जुगवा के आतंक से अब भी लैलख के लोग दहशत में जी रहे हैं। बाहर जाने पर डरे-सहमे रहते हैं कि कहीं जुगवा का गुर्गा कुछ कर दे। शाम ढलने से पहले ही बाहर से लोग गांव जाते हैं। अगर शाम ज्यादा हो जाती है तो लोग वापस गांव आने के बजाय बाहर में भी किसी जान-पहचान या सगे-संबंधियों के यहां रात गुजारते हैं।
जुगवा मंडल के बैंक खातों में 87 लाख
ट्रेन लूटने वाले गिरोह के सरगना जुगवा मंडल के विभिन्न बैंक खातों में 87 लाख रुपए हैं। उसकी मां शोभा देवी ने बरियारपुर यूको बैंक की शाखा से तीन माह के अंदर लगभग 19 लाख रुपये का लेनदेन किया है। शोभा देवी के पास आय का कोई विशेष स्रोत नहीं है। यह जानकारी मुंगेर के एसपी वरुण सिन्हा ने शुक्रवार को प्रेसवार्ता में दी।
बरियारपुर थाना क्षेत्र के पडिया गांव निवासी जुगवा मंडल के सहोदर भाई गौतम मंडल पातो मंडल समेत आठ को पुलिस ने गुरुवार को पटना से गिरफ्तार किया था। गौतम मंडल पातो मंडल पर एक दर्जन से अधिक हत्या, लूट, रंगदारी डकैती के मामले विभिन्न थानों में दर्ज है। एसपी ने कहा कि गिरफ्तार अपराधियों के पास से तीन लैपटॉप, छह मोबाइल, 9 हजार नगद, 3 एटीएम, फर्जी आधार कार्ड, आई कार्ड सहित कई बैंक कागजात मिले हैं, जिसकी जांच की जा रही है। जुगवा गिरोह के गिरफ्तार सदस्य के साथ मुंगेर के एसपी।
आगे की स्लाइड्स में देखें संबंधित PHOTOS...
hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva